
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 137
                                                               din 25 iulie 2019
privind închirierea unor spații cu altă destinație decât locuință, 

respectiv sedii locale ale unor partide
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 19.452/11.07.2019 şi la Consiliul Local Sighișoara cu nr. 20.209/18.07.2019, de referatul de aprobare, înregistrat cu nr. 19.454/11.07.2019, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ;

Având în vedere adresele înregistrate la Municipiul Sighişoara cu nr. 19.770/10.07.2018 și 35.172/13.12.2018, prin care domnul Tudor Hofner, în calitate de președinte al Uniunii Salvați România – organizația Sighișoara, solicită închirierea unui spaţiu în zona centrală a orașului, pentru sediul organizației U.S.R. Sighișoara;

Având în vedere adresa înregistrată la Municipiul Sighișoara cu nr. 17.770/26.06.2019, prin care domnul Gheorghe Danciu, în calitate de reprezentant al Partidului România Noastră, solicită închirierea unui spațiu cu destinația de sediu de partid al organizației locale Sighișoara, necesar unei bune desfășurări a activității publice a acesteia;

Având în vedere prevederile art. 26 din Legea nr. 334/2006 privind finanțarea partidelor politice și a campaniilor electorale, republicată, cu modificările și completările ulterioare, conform cărora autoritățile administrației publice centrale și locale pot asigura spaţii pentru sediile centrale şi locale ale partidelor politice, precum şi terenurile aferente, la cererea motivată a acestora, iar închirierea acestor spații urmează regimul juridic prevăzut pentru închirierea spațiilor cu destinație de locuință;

Având în vedere prevederile Legii nr. 114/1996, legea locuinței, republicată, cu modificările și completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1.275/2000, cu modificările și completările ulterioare; 

Având în vedere prevederile art. 555 - 566 şi ale art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ;

Având în vedere procesul - verbal cu nr. 18.027/27.06.2019 al Comisiei sociale de analiză pentru repartizarea locuințelor din fondul locativ, destinate închirierii, cu excepția locuințelor pentru tineri, construite prin Agenția Națională pentru Locuințe, prin care se repartizează în regim de închiriere, spațiile cu altă destinație decât locuință, situate în Municipiul Sighișoara, Piața Hermann Oberth, nr. 22, etaj 2, către:

♦ Uniunea Salvați România, organizația Sighișoara – spațiul cu destinația de sediu de partid în suprafață totală de 21,91 mp., a cărui componență este: un birou cu Su = 18,32 mp. și cota indiviză de 3,59 mp. din holul mic, comun, cu Su = 9,18 mp., așa cum este identificat potrivit planului de situație;

♦ Partidului România Noastră, organizația Sighișoara – spațiul cu destinația de sediu de partid în suprafață totală de 52,95 mp., a cărui componență este: un birou cu Su = 15,04 mp., un birou cu Su = 29,42 mp., cota indiviză de 2,72 mp. din holul mic, comun, cu Su = 9,18 mp. și cota indiviză de 5,77 mp. din holul mare, comun, cu Su = 27,93 mp., așa cum este identificat potrivit planului de situație;
Având în vedere că prin închirierea spațiilor cu altă destinație decât locuință, din construcţia situată în Municipiul Sighişoara, str. Hermann Oberth nr. 22, nu sunt afectate planurile de sistematizare 
şi că aceste spații nu fac obiectul Legii nr. 10/2001, republicată, cu modificările şi completările  ulterioare şi al Legii nr. 247/2005, cu modificările și completările ulterioare;

Având în vedere că prin închiririerea spațiilor respective, se aduc venituri suplimentare la bugetul local;
Având în vedere Raportul de specialitate al Direcţiei Administrarea Patrimoniului, înregistrat cu nr. 19.453/11.07.2019, prin care se propune închirierea unor spații cu altă destinație decât locuință, respectiv sedii locale ale unor partide;
   Având în vedere amendamentul formulat în plenul şedinţei ordinare a Consiliului Local Sighişoara de către domnul consilier local Burghelea Bogdan - Ioan, amendament însuşit şi votat de către membrii Consiliului Local Sighişoara;
               Având în vedere avizele favorabile ale tuturor comisiilor pe domenii de specialitate;
În temeiul art. 129 (2) lit. „c”, alin. (6) lit. „b” alin. (14), art. 139 alin. (1), alin. (3) lit. ,,g” și a art. 196 alin. (1) lit. ,,a” din Ordonanţa de Urgenţă a Guvernului nr. 57/2019 privind Codul administrativ,
H O T Ă R Ă Ş T E:
Art. 1. (1) Se aprobă închirierea directă a spațiului cu altă destinație decât locuință, situat în Municipiul Sighişoara, str. Hermann Oberth, nr. 22, etaj 2, în suprafaţă totală de 21,91 mp., a cărui componență este: un birou cu Su = 18,32 mp. și cota indiviză de 3,59 mp. din holul mic, comun, cu Su = 9,18 mp., conform planului - anexa nr. 1 la prezenta hotărâre, către Uniunea Salvați România – organizația Sighișoara, cu destinația de sediu local al partidului.

(2) Chiria va fi de 43,82 lei/lună, respectiv 2 lei/mp./lună, stabilită în baza pct. 19 din anexa nr. 1 la Hotărârea Consiliului Local Sighişoara nr. 19/25.01.2018 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului şi va fi indexată cu indicele de inflaţie semestrial.

 (3) Durata închirierii va fi de 1 (un) an, cu posibilităţi de prelungire.
Art. 2. (1) Se aprobă închirierea directă a spațiului cu altă destinație decât locuință, situat în Municipiul Sighişoara, str. 1 Decembrie 1918, nr. 42, în suprafaţă totală de 59,59 mp., compus din două încăperi și grup sanitar, către partidul Uniunea Independentă Pentru Sighișoara, cu destinația de sediu al partidului.

(2) Chiria va fi de 119,18 lei/lună, respectiv 2 lei/mp./lună, stabilită în baza pct. 19 din anexa nr. 1 la Hotărârea Consiliului Local Sighişoara nr. 19/25.01.2018 privind stabilirea tarifelor de bază lunare pe mp. pentru spațiile cu altă destinație decât locuințe și terenurile aferente acestora, care aparțin domeniului public și privat al municipiului şi va fi indexată cu indicele de inflaţie semestrial.

 (3) Durata închirierii va fi de 1 (un) an, cu posibilităţi de prelungire.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.
Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

         Buzogany Erzsebet        

                                Contrasemnează/Avizat pentru legalitate

           SECRETAR GENERAL,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Arhitectul Șef;

  3 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Juridic;

  1 ex. Uniunea Salvați România – organizația Sighișoara;
  1 ex. Uniunea Independentă Pentru Sighișoara.
14 ex.

B.A. 

